

|  |
| --- |
|  |

***Beartas Taistil agus Cothaithe (T***⁊***C) maidir le Taisteal Intíre agus Thar Lear***

I gcás ina n-úsáideann oifigeach/fostaí a fheithicil chun dualgais oifigiúla BOO a chomhlíonadh, ní mór dó/di a áirithiú go gcomhlíonann sé/sí an méid seo a leanas;

* Ceanglais dhlíthiúla maidir le ceadúnas tiomána, ceadúnas feithicle agus mótar-árachas. Caithfear fianaise air sin a chur ar fáil má iarrtar a leithéid.
* Íocfar éilitheoir atá údaraithe chun a mhodh/modh iompair féin a úsáid de réir an ráta míleáiste mótair iomchuí arna fhaomhadh ag an Aire agus socrófar na rátaí sin trí thagairt a dhéanamh don each-chumhacht de réir mar a mheastar chun críocha clárúcháin;
* Tugtar slánaíocht do BOOÁCDL leis an bpolasaí mótar-árachais maidir le haon taisteal a dhéantar chun críocha gnó. Tá sé de dhualgas ar an éilitheoir a áirithiú go gcuireann sé/sí cineál agus fairsinge an taistil a dhéanann sé/sí ar son BOOÁCDL in iúl don soláthraí árachais. Ní mór Dearbhú Slánaíochta comhlánaithe cothrom le dáta a chur faoi bhráid na Ceannoifige; ní bheidh BOOÁCDL faoi dhliteanas i leith aon chostais bhreise a d’fhéadfadh a bheith i gceist do shealbhóir an pholasaí.
* Ba cheart an bealach is giorra agus is eacnamaíche a úsáid;
* Déantar barainneachtaí a uasmhéadú i.e. i gcás ina bhfuil níos mó ná duine amháin ag taisteal chuig láthair ar leith agus ar ais uaithi, ní ceart ach feithicil amháin a úsáid a mhéid is indéanta go praiticiúil;
* Ba cheart córacha iompair phoiblí a úsáid nuair is féidir. I gcás taistil lasmuigh de mhórcheantar Bhaile Átha Cliath, ba cheart cóir iompair phoiblí a úsáid, ach amháin sa chás nach féidir a leithéid a dhéanamh nó nach bhfuil sé praiticiúil;
* A mhéid is indéanta go praiticiúil, cuirtear cúrsa taistil seachtainiúil chuig an mbainisteoir líne ina léirítear an taisteal atá beartaithe agus a bhfuiltear ag súil leis don tseachtain sin;
* Éilítear costais taistil agus chothaithe ar líne, ar bhonn míosúil, agus an tairseach Core á húsáid agus eisítear na híocaíochtaí trí SGCO (Seirbhísí Gnó Comhroinnte Oideachais). Ní íoctar costais taistil ach le haghaidh an mhíleáiste iarbhír a thaistealaítear;
* Déantar an costas taistil arna thabhú a ríomh trí úsáid a bhaint as Google Maps atá ar fáil tríd an bhfeidhmchlár T⁊C;
* Ní mór na hadmhálacha uile, lena n-áirítear páirceáil, luas, srl., a cheangal leis an éileamh go leictreonach;
* Ní íocfar costais taistil maidir le haon chion de thuras ina gclúdaítear cuid de ghnáthbhealach an éilitheora idir a bhaile agus a ionad oibre, nó é go léir;
* Ní mór na héilimh uile ar T⁊C a chur isteach laistigh de 6 seachtaine ó dheireadh na míosa inar tabhaíodh an costas;
* Caithfear aon éilimh a chuirtear isteach ar íocaíocht tar éis 6 seachtaine a chur ar aghaidh lena bhfaomhadh ag an mbainisteoir líne ach ní mór don POF iad a chomhshíniú chomh maith, agus;
* Ní dhéanfaidh an Cheannoifig aon éilimh atá níos sine ná 3 mhí a phróiseáil.  Tá nós imeachta achomhairc ar bun inar féidir le héilitheoirí dul sa tóir ar chúiteamh i leith an chostais a tabhaíodh atá mar bhunús an éilimh T⁊C.  Faoin nós imeachta sin, iarrfar ar an gcliant a chruthú go ndearnadh gach turas agus gach cuid de

gach turas ar an dáta a éilítear.  Beidh fianaise dhoiciméadach riachtanach i gcomhair an éilimh ina iomláine i ngach cás, agus déanfaidh beirt atá neamhspleách ar an éileamh an fhianaise sin a mheasúnú.  Mura bhfuil an fhianaise áititheach go leor, dícheadófar an t-éileamh.   I ndáiríre, beidh an dualgas cruthúnais go hiomlán ar an éilitheoir, chun a éileamh a bhailíochtú agus bunús a thabhairt leis.

* **Liúntas Cothaithe Lae:** Tá liúntas lae iníoctha maidir le neamhláithreacht ar ghnó oifigiúil atá laistigh de 8 km ó ionad oibre nó baile an éilitheora, cibé acu is giorra. Níl sé beartaithe go gclúdófaí costas iomlán an chothaithe agus an fostaí as láthair óna bhaile/baile agus óna ionad/hionad oibre leis an liúntas cothaithe atá iníoctha agus níl sé beartaithe é a bheith ina fhoinse luach saothair ná brabúis. Tá dhá Ráta Cothaithe ann – (i) 5 uair an chloig ach níos lú ná 10 n-uair an chloig agus (ii) 10 n-uair an chloig nó níos mó.
* **Liúntas Cothaithe Thar Oíche** Clúdaíonn liúntas thar oíche tréimhse suas le 24 uair an chloig ón am imeachta chomh maith le haon tréimhse bhreise nach faide ná 5 uair an chloig. Ní bheidh liúntas thar oíche iníoctha de ghnáth maidir le neamhláithreacht riachtanach ar ghnó oifigiúil atá laistigh de 100 km ó bhaile nó ionad oibre an éilitheora (cibé acu is giorra). In imthosca eisceachtúla áfach, agus i gcás ina bhfuil an Príomhfheidhmeannach sásta go bhfuil gá oibríochtúil ann, d’fhéadfaí liúntas thar oíche a íoc maidir le neamhláithreacht ar ghnó oifigiúil ag láthair ar bith atá laistigh de na teorainneacha thuas ach atá níos faide ná 50 km ón mbaile nó ón ionad oibre (cibé acu is giorra).

**Taisteal Thar Lear**[http://212.147.128.115/EBF/Images/Vista-48-60051-airplane-add.gif](http://212.147.128.115/EBF/Resources2/WFInstance/WFInstance.aspx?WFInstanceID=13&Site=ETBDDL&SessionGUID=4ee0f745-b807-425d-ba1a-e4637cbe52d4)

* Ní mór d’fhostaithe agus do scoláirí BOOÁCDL faomhadh a iarraidh roimh ré ón bPríomhfheidhmeannach sula dtéann siad ar thuras thar lear a bhaineann le cúrsaí gnó;

Chun cead a iarraidh, logáil isteach ar an nasc seo a leanas:- <https://expenses.dcsnet.ie/EBF/Default.aspx?Site=ETBDDL> agus cliceáil ar [Iarratas ar Thaisteal Thar Lear](http://212.147.128.115/EBF/Resources2/WFInstance/WFInstance.aspx?WFInstanceID=13&Site=ETBDDL&SessionGUID=4ee0f745-b807-425d-ba1a-e4637cbe52d4).

* Má tá tú ag taisteal thar lear ar ghnó nó má tá taisteal thar lear á eagrú agat do ghrúpa, ní mór duit árachas taistil a shocrú ina leith. Tabhair faoi deara le do thoil nach bhfuil aon chlúdach uathoibríoch ar bun le haghaidh árachas taistil, agus ní áirítear árachas taistil i gclúdach árachais caighdeánach BOOÁCDL. Caithfear socruithe a dhéanamh chun árachas taistil a chur ar bun le (a) do thionscnóir turas/ghníomhaire taistil, (ní mór fianaise dhoiciméadach a sholáthar) nó (b) le Comhar-Árachais Comhairlí Éireann Teo., trí árachais BOOÁCDL, Ceannoifig Roinn na Seirbhísí Corparáideacha, Insurances@ddletb.ie, tabhair faoi deara nach gcuirfear clúdach ar bun go dtí go bhfaigheann tú litir ón gCeannoifig ina ndeimhnítear amhlaidh.
* Ní mór do na héilitheoirí uile cloí leis na rátaí reatha le haghaidh taisteal thar lear de réir mar a leagadh síos ag an Roinn Caiteachais Phoiblí agus Athchóirithe;
* Caithfear tionscnóir turas nó gníomhaire taistil ceadúnaithe a úsáid le haghaidh turas thar lear. Tá liosta iomlán na sealbhóirí ceadúnais reatha le fáil ar shuíomh gréasáin an Choimisiúin um Rialáil Eitlíochta; [www.aviationreg.ie](http://www.aviationreg.ie).
* Ní mór an t-airgead go léir a íoc go díreach leis an tionscnóir turas nó gníomhaire taistil roghnaithe seachas leis an scoil, le ball foirne nó le comhordaitheoir imeachta.

Tá an beartas sin i gcomhréir le Ciorcláin Taistil agus Cothaithe na Roinne Oideachais agus Scileanna/RCPA.